title: "Juudendoom"
text: "Juudendoom (efter griichisk \u1f30\u03bf\u03c5\u03b4\u03b1\u03ca\u03c3\u03bc\u03cc\u03c2 ioudaismos, ) as det religion an kultuur faan a Juuden. \n\nAt j\u00fc\u00fcdsk religion as det \u00e4\u00e4lst faan a religionen, diar \u00fc\u00fcb Abraham turag gung. Hat as muar \u00fcr 3000 juar ual. \n\nDet gr\u00fcnjlaag as at Tora (Uunwisang, Liar, Gesets). Tuup m\u00e4't Nevi\u2019im (Profeeten) an Ketuvim (Skraften) san det a trii dialen faan't Tanach. At Tanach as leederhen faan a Krasten tu't Ual Testament maaget wurden.\n\nEn \u00f6\u00f6der wichtag buk f\u00f6r a Juuden as di Talmud; diar st\u00e4\u00e4nt uun, h\u00fc at Tora \u00fctjlaanj wurd skal.\n\nTu tidj lewe amanbi 15 miljuun Juuden, a miasten uun Israel an a Ferianagt Stooten.\n\nHistoore \n\nDi n\u00f6\u00f6m faan a Juuden gongt turag \u00fc\u00fcb a stam Juuda, diar faan h\u00f6r k\u00f6nang David tu en k\u00f6nangrik maaget wurden as. A minsken uun't K\u00f6nangrik Juuda wiar Judeer. Leeder as det k\u00f6nangrik apdiald wurden tu en s\u00fc\u00fcdelken dial Juuda an en nuurdelken dial Israel.\n\n\u00d6\u00f6ders \u00fcs jo tau \u00f6\u00f6der religionen, diar \u00fc\u00fcb Abraham turag gung, at Krastendoom an a Islaam, wul a Juuden nimer \u00f6\u00f6der minsken misjuniare.\n\nDet spriak faan a \u00e4\u00e4lst religi\u00f6s skraften as Hebreewsk; det modern furem het Iwrith.\n\nLuke uk diar \n\nReligion"